b'\n_START_ARTICLE_\nBioplin\n_START_SECTION_\nKoristi\n_START_PARAGRAPH_\nUporaba bioplina prina\xc5\xa1a s seboj mnoge prednosti. V Severni Ameriki bi lahko uporaba bioplina ustvarila dovolj elektrike, da bi zadostila 3\xc2\xa0% tamkaj\xc5\xa1njih potreb po elektri\xc4\x8dni energiji. Poleg tega bi lahko bioplin potencialno pomagal ubla\xc5\xbeiti globalno spreminjanje podnebja. Normalno, da gnoj, ki ga pustimo razkrajati, spro\xc5\xa1\xc4\x8da dva glavna plina, ki povzro\xc4\x8data segrevanja ozra\xc4\x8dja; du\xc5\xa1ikov dioksid in metan. Du\xc5\xa1ikov didioksid segreva ozra\xc4\x8dje 310- krat bolj kot ogljikov dioksid, metan pa 21- krat bolj kot ogljikov dioksid. S pretvorbo govejega gnoja v metanov bioplin preko anaerobnega gnitja bi bili milijoni glav govedi v ZDA sposobni proizvesti 100 milijard kilovatnih ur elektri\xc4\x8dne energije, kar je dovolj za oskrbo milijonov domov po dr\xc5\xbeavi. Eno govedo lahko v enem dnevu proizvede dovolj gnoja za generiranje treh kilovatnih ur elektrike; za enodnevno napajanje ene 100- vatne \xc5\xbearnice zado\xc5\xa1\xc4\x8da \xc5\xbee 2,4 kilovatne ure elektrike. Poleg tega bi lahko s pretvorbo govejega gnoja v metanov bioplin, namesto da bi ga pustili razkrajati, zmanj\xc5\xa1ali globalno koli\xc4\x8dino plinov, ki prispevajo k segrevanju ozra\xc4\x8dja, za 99 milijonov ton ali 4%._NEWLINE_30 milijonov pode\xc5\xbeelskih gospodinjstev na Kitajskem, ki imajo razkrojevalnike za proizvodnjo bioplina, ima od tega 12 koristi: var\xc4\x8devanje fosilnih goriv, prihranek \xc4\x8dasa za napravljanje drv, varovanje gozdov, uporaba ostankov pridelkov za \xc5\xbeivalsko krmo namesto gorivo, prihranek denarja, prihranek \xc4\x8dasa za kuhanje, izbolj\xc5\xa1evanje higienskih razmer, proizvajanje visoko kakovostnega umetnega gnojila, omogo\xc4\x8danje delovanja lokalne kmetijske mehanizacija, omogo\xc4\x8danje proizvodnje elektri\xc4\x8dne energije, dviganje \xc5\xbeivljenjskega standarda ter zmanj\xc5\xa1evanje onesna\xc5\xbeevanja zraka in vode._NEWLINE_V Sloveniji letno proizvedemo preko 25.000 ton biolo\xc5\xa1kih odpadkov. Iz 1 kg biolo\xc5\xa1kih kuhinjskih odpadkov lahko pridobimo 0,45 m3 bioplina.\n_START_SECTION_\nNadgradnja bioplina\n_START_PARAGRAPH_\nSurov bioplin, proizveden z razkrojem, vsebuje okrog 60% metana in 29% ogljikovega dioksida s sledmi H\xe2\x82\x82S ter ni dovolj kakovosten, \xc4\x8de ga lastnik namerava prodati ali uporabiti kot gorivo za pogon kmetijske mehanizacije. \xc5\xbde korozivna narava H\xe2\x82\x82S (vodikov sulfid) je dovolj, da uni\xc4\x8di notranjost drage strojne opreme. Re\xc5\xa1itev je uporaba procesa nadgradnje ali \xc4\x8di\xc5\xa1\xc4\x8denja, pri \xc4\x8demer se kontaminacijske snovi surovega bioplina adsorbirajo ali temeljito o\xc4\x8distijo, tako da v prostorninski enoti plina ostane 98% metana. Obstajajo \xc5\xa1tiri glavne metode nadgradnje bioplina, in sicer pranje z vodo, adsorpcija z nihajo\xc4\x8dim tlakom, adsorpcija seleksola in kemijska obdelava. Najbolj raz\xc5\xa1irjena je metoda pranja z vodo, kjer plin pod visokim tlakom potuje v stolpi\xc4\x8dasto posodo, kjer se temeljito o\xc4\x8distijo ogljikov dioksid in sledi drugih spojin, potem ko na plin stopni\xc4\x8dasto pada voda v smeri, ki je nasprotna toku plina. Ta postopek lahko proizvede 98- odstotni metan, proizvajalci pa zagotavljajo najve\xc4\x8d 2% izgubo metana v sistemu. Sistem nadgradnje bioplina porabi 3 do 6% energije, ki jo med uporabo sprosti bioplin.\n_START_SECTION_\nVbrizgavanje bioplina v plinsko omre\xc5\xbeje\n_START_PARAGRAPH_\nVbrizgavanje bioplina v plinsko omre\xc5\xbeje pomeni njegovo vbrizgavanje v metansko omre\xc5\xbeje (omre\xc5\xbeje naravnega plina). Vbrizgavanje vklju\xc4\x8duje bioplin: dokler ni bilo odkrito mikro kombiniranje toplote in elektri\xc4\x8dne energije, sta 2/3 vse energije, proizvedene v bioplinskih elektrarnah, predstavljali izgubo (pretvorili sta se v toploto); z uporabo omre\xc5\xbeja za prenos bioplina k odjemalcem se lahko elektri\xc4\x8dna energija in toplota generirata pri odjemalcih, kar ima za rezultat zmanj\xc5\xa1anje izgub pri transportu energije. Tipi\xc4\x8dne izgube energije v sistemih prenosa naravnega plina so od 1 do 2%, medtem ko ima prevladujo\xc4\x8d elektri\xc4\x8dni sistem od 5 do 8% izgube energije.\n_START_SECTION_\nZakonodaja\n_START_PARAGRAPH_\nEU ima trenutno eno najstro\xc5\xbejih zakonodaj na podro\xc4\x8dju upravljanja z odpadki in urejanja njihovih odlagali\xc5\xa1\xc4\x8d, zbrano v Direktivi za odlagali\xc5\xa1\xc4\x8da (Landfill Directive). V ZDA zakonodaja nasprotuje plinu, pridobljenemu iz odpadkov, ker vsebuje VOC. Ameri\xc5\xa1ki akt o \xc4\x8distem zraku in Dolument 40 Kodeksa zveznih predpisov (CFR) zahtevata od lastnikov odlagali\xc5\xa1\xc4\x8d, da ocenijo koli\xc4\x8dino izpu\xc5\xa1\xc4\x8denih nemetanskih organskih spojin (NMOC). \xc4\x8ce ocenjeni izpusti NMOC presegajo 50 ton letno, se od lastnika odlagali\xc5\xa1\xc4\x8da zahteva zbiranje in ustrezno kemijsko obdelavo deponijskega plina, s katero odstani nakopi\xc4\x8dene NMOC. Deponijski plin se obi\xc4\x8dajno obdeluje z zgorevanjem. Zaradi oddaljenosti odlagali\xc5\xa1\xc4\x8d proizvodnja elektrike iz bioplina v\xc4\x8dasih ni ekonomsko upravi\xc4\x8dena. Toda v dr\xc5\xbeavah, kot sta Velika Britanija in Nem\xc4\x8dija, so \xc5\xbee uveljavili zakonodajo, ki omogo\xc4\x8da kmetom, ki proizvajajo bioplin, dolgoro\xc4\x8dno ekonomsko in energetsko varnost.\n_START_SECTION_\nRazvoj bioplina po svetu\n_START_PARAGRAPH_\nV letu 2007 je bilo ocenjeno, da 12.000 vozil uporablja bioplin kot gorivo ve\xc4\x8dinoma v Evropi._NEWLINE_V Sloveniji je potencial bioplina \xc5\xa1e relativno slabo izkori\xc5\xa1\xc4\x8den, je pa bila med 2008 in 2009 zaznana visoka kar 117% rast kori\xc5\xa1\xc4\x8denja bioplina. Proizvodnja elektrike iz bioplina v SLoveniji je bila v letu 2010 pribli\xc5\xbeno 40 GWh in sicer v 17 bioplinarnah s skupno instalirano mo\xc4\x8djo 17 MW.\n_START_SECTION_\nV Zdru\xc5\xbeenih dr\xc5\xbeavah Amerike\n_START_PARAGRAPH_\nV Zdru\xc5\xbeenih dr\xc5\xbeavah Amerike je zaradi velike koristi, bioplin za\xc4\x8del postajati priljubljen vir energije, _NEWLINE_kar je tam tudi pospe\xc5\xa1ilo uporabo in prodajo bioplina. Leta 2003 so Zdru\xc5\xbeene dr\xc5\xbeave porabile 147,000.000.000.000 BTU _NEWLINE_energije iz odpadnega plina, kar je pribli\xc5\xbeno 0,6% celotne porabe zemeljskega plina v ZDA. Metan plin je bil pridobljen iz kravjih izlo\xc4\x8dkov, ki so bili testirani v laboratorijih Zdru\xc5\xbeenih dr\xc5\xbeavah Amerike. Glede na \xc5\xa1tudijo v letu 2008 zbrano iz revije Znanost in otroci, bi bilo metana v bioplinu pridobljenega iz kravjih izlo\xc4\x8dkov dovolj za proizvodnjo 100 milijard kilovatnih ur, kar bi bilo dovolj za milijone domov po vsej Ameriki. Poleg vsega je bil metan uporabljen v bioplinu preizku\xc5\xa1eno dokazan, da lahko zmanj\xc5\xa1a 99,000.000 ton, oziroma okoli 4% emisij toplogrednih plinov, ki jih Zdru\xc5\xbeene dr\xc5\xbeave Amerike pridelajo._NEWLINE_Kot primer v Vermont-u, so bioplin, ki je nastali v okolici kmetij, vklju\xc4\x8dili v program CVPS "The Cow Power"._NEWLINE_"The Cow Power" program je na voljo pri centralah Vermont javne slu\xc5\xbebe Corporation kot prostovoljni prispevek za pridobitev bioplina. _NEWLINE_Stranke so lahko izbrale pla\xc4\x8dilo premije kar na njihovem ra\xc4\x8dunu za elektriko, tako se je premija prenesla neposredno kmetijam, _NEWLINE_ki so bile vklju\xc4\x8dene v program. V Sheldon, Vermont Green Mountain Dairy je dolo\xc4\x8deno \xc5\xa1tevilo obnovljivih virov_NEWLINE_energije v okviru programa "The Cow Power". Vse se je za\xc4\x8delo, ko sta brata Bill in Brian Rowell, ki sta lastnika kmetije_NEWLINE_\xc5\xbeelela obravnavati nekatere izzive ravnanja z biolo\xc5\xa1kimi odpadki, s katerimi se soo\xc4\x8dajo kmetij za proizvodnjo mleka, _NEWLINE_vklju\xc4\x8dno z vonjem po biolo\xc5\xa1kih odpadkih, in dostopnostjo hranil za rastline, ki so potrebne za rast ter kasneje za krmljenje \xc5\xbeivali. V povpre\xc4\x8dju je sistem, ki sta ga vodila brata Rowell proizvedel dovolj elektri\xc4\x8dne energije za od 300 do 350 drugih domov. Zmogljivost generatorja je okrog tristo kW._NEWLINE_V Herefordu, Texas kravje izlo\xc4\x8dke uporabljajo za pogon etanol elektrarne. S prehodom na bioplin je etanol elektrarna_NEWLINE_prihranila tiso\xc4\x8d sodov nafte na dan. Na splo\xc5\xa1no je elektrarna zmanj\xc5\xa1a prevozne stro\xc5\xa1ke in odprla \xc5\xa1tevilna nova delovna mesta v prihodnosti elektrarn, ki se bodo ukvarjala s proizvodnjo bioplina.\n_START_SECTION_\nV Veliki Britaniji\n_START_PARAGRAPH_\nV Veliki Britaniji plin iz \xc4\x8distilnih naprav proizvaja elektri\xc4\x8dno energijo in porabi zelo malo energije v primerjavi_NEWLINE_s skupno porabo elektri\xc4\x8dne energije - samo 80 MW za proizvodnjo v primerjavi s porabo 70 GW v omre\xc5\xbeju . Trenutno je manj kot 50 odlagali\xc5\xa1\xc4\x8d brez \xc4\x8distilnih naprav v Veliki Britaniji.\n_START_SECTION_\nNa Indijskem podkontinentu\n_START_PARAGRAPH_\nV Pakistanu in Indiji se plin, ki nastane iz anaerobne presnove gnoja v majhnih presnovnih prostorih imenuje \xc2\xbbgobar plin\xc2\xab; ocenjujejo, da taki prostori obstajajo v ve\xc4\x8d kot dveh milijonih gospodinjstev v Indiji in stotinah tiso\xc4\x8dih v Pakistanu, \xc5\xa1e posebej v severnem Punjab-u, kot posledica uspe\xc5\xa1nega pove\xc4\x8devanja \xc5\xa1tevila \xc5\xbeivine. Presnovnik je zra\xc4\x8dno neprepustna kro\xc5\xbena jama narejena iz betona povezana s cevmi. Gnoj je usmerjen v jamo, po navadi direktno iz staje \xc5\xbeivine. Jamo se potem napolni s potrebno koli\xc4\x8dino odpadne vode. Plinske cevi so povezane s hi\xc5\xa1nim ognji\xc5\xa1\xc4\x8dem/kaminom s kontrolnimi ventili. Zgorevanje tega plina spro\xc5\xa1\xc4\x8da zelo malo vonja in dima. Zaradi enostavne implementacije in uporabe poceni surovin, je to v vaseh ena od najbolj ekolo\xc5\xa1kih energijskih virov za pode\xc5\xbeeljske potrebe. Eden tip takih sistemov je Sintex Digester. Nekateri na\xc4\x8drti uporabljajo vijuge za nadaljnje izbolj\xc5\xa1anje blata proizvedenega s plinskimi tovarnami za uporabo kot kompost._NEWLINE_Deenabandhu model je novi na\xc4\x8drt proizvodnje plina, ki je popularen v Indiji. Enota ima po navadi kapaciteto od 2 do 3 kubi\xc4\x8dnih metrov. Naredi se iz opek ali z uporabo \xc5\xbeelezobetonske me\xc5\xa1anice/mase. Model iz opek stane pribli\xc5\xbeno 18000 rupij, \xc5\xbeelezobetonski pa 14000 rupij, vendar Indijsko ministrstvo za neobi\xc4\x8dajne energijske vire ponuja subvencije do 3500 rubljev za zgrajen model.\n_START_SECTION_\nV dr\xc5\xbeavah v razvoju\n_START_PARAGRAPH_\nDoma\xc4\x8de plinske tovarne spreminjajo \xc5\xbeivinski gnoj in blato iz strani\xc5\xa1\xc4\x8d (fekalije) v plin in blato, fermentirano gnojivo. Ta tehnologija je izvedljiva pri manj\xc5\xa1ih imetnikih \xc5\xbeivine, katera proizvede 50\xc2\xa0kg gnoja na dan, za kar zado\xc5\xa1\xc4\x8da pribli\xc5\xbeno 6 pra\xc5\xa1i\xc4\x8dev ali 3 krave. Ta gnoj mora imeti mo\xc5\xbenost da se pobere, pome\xc5\xa1a z vodo in se ga dovede v tovarno. Strani\xc5\xa1\xc4\x8da so lahko povezana. Drugi pogoj je temperatura, ki vpliva na proces fermentacije (kipljena/kva\xc5\xa1enja). Na optimalno 36 C\xe1\xb5\x92 je tehnologija \xc5\xa1e posebej primerna za tiste, ki \xc5\xbeivijo v subtropski ali tropski klimi. Zato je ta tehnologija za manj\xc5\xa1e imetnike v razvijajo\xc4\x8dih se dr\xc5\xbeavah pogosto primerna._NEWLINE_Odvisno od velikosti in lokacije, je tipi\xc4\x8dna ope\xc4\x8dna trdno kupolasto pokrita plinska tovarna lahko name\xc5\xa1\xc4\x8dena na dvori\xc5\xa1\xc4\x8du kme\xc4\x8dkega gospodinjstva z investicijo med 300 do 500 dolarji v Azijskih dr\xc5\xbeavah in do 1400 dolarji v Afri\xc5\xa1kih. Visoko kakovostna plinska tovarna potrebuje minimalne vzdr\xc5\xbeevalne stro\xc5\xa1ke in lahko proizvaja plin vsaj 15 do 20 let brez ve\xc4\x8djih problemov ali dodatnih investicij. Za uporabnika plina zagotavlja \xc4\x8disto energijo za kuhanje, zmanj\xc5\xa1a notranje onesna\xc5\xbeenje zraka in zmanj\xc5\xa1a \xc4\x8das tradicionalnega zbiranja bio mase, \xc5\xa1e posebej za \xc5\xbeenske in otroke. Blato je \xc4\x8disto organsko gnojilo, ki potencialno pove\xc4\x8duje poljedelski pridelek._NEWLINE_Doma\xc4\x8da plinska tehnologija je uveljavljena in uporabljana tehnologija v ve\xc4\x8d delih sveta, \xc5\xa1e posebej v Aziji. Kar nekaj dr\xc5\xbeav v tej regiji je za\xc4\x8delo z velikimi projekti z doma\xc4\x8dim plinom, kot so npr. Kitajska in Indija. Nizozemska organizacija za razvoj, SNV, podpira nacionalne programe v zvezi z doma\xc4\x8dim plinom, ki ciljajo na vzpostavljanje komercialnih doma\xc4\x8dih plinskih sektorjih v katerih lokalna podjetja tr\xc5\xbeijo, name\xc5\xa1\xc4\x8dajo in servisirajo plinske tovarne za gospodinjstva. V Aziji SNV dela v Nepalu, Vietnamu, Banglade\xc5\xa1u, Kambod\xc5\xbeiji, Lao PDR-ju, Pakistanu in Indoneziji, in pa v Afriki v Ruandi, Senegalu, Burkina Faso-u, Etiopiji, Tanzaniji, Ugandi in Keniji.'